**Александэр І́сак** (шведск.: Alexander Isak; нар. 21 верасня 1999) — шведскі футбаліст, нападнік англійскага клуба «Ньюкасл Юнайтэд» і нацыянальнай зборнай Швецыі.

Клубная кар’ера
---------------

Ісак нарадзіўся і гадаваўся ў муніцыпалітэце Сольна, які размяшчаецца ў цэнтральнай акрузе Стакгольма, у сям’і ўцекачоў з Эрытрэі.

### АІК

Ісак дэбютаваў у складзе клуба АІК 28 лютага 2016 года, з’явіўшыся на замену на 75-й хвіліне гасцявога матча Кубка Швецыі супраць клуба «Тэнгульт» з чацвёртага дывізіёна. 7 красавіка 2016 года галоўны трэнер АІК Андрэас Альм уключыў Ісака ў стартавы склад у гасцявым матчы 2-га тура шведскага першынства супраць «Эстэрсунда» разам з маладым нападнікам Карласам Страндбергам. Ісак забяспечыў перамогу сваёй дружыны, трапна адправіўшы мяч у браму саперніка і стаўшы такім чынам самым маладым бамбардзірам АІК у гісторыі шведскага чэмпіянату ва ўзросце 16 гадоў і 199 дзён. 25 красавіка Ісак забіў свой першы гол на хатнім стадыёне клуба, адкрыўшы лік у пераможным матчы супраць «Эльфсборга», які скончыўся з лікам 2:1. 3 мая 2016 года Ісак падпісаў свой першы прафесійны кантракт да канца сезона 2018 года, уразіўшы кіраўніцтва сваімі дэбютнымі гульнямі і замацаваўшы сябе як ігрок рэгулярнага складу. 21 верасня 2016 года ў свой дзень нараджэння футбаліст забіў два крытычна важныя мячы ў пераможным дэрбі супраць «Юргордэна», якое скончылася на карысць АІК з лікам 3:0. Пазней таварыш па камандзе Чынеду Абасі ахарактарызаваў Ісака як новага Златана Ібрагімавіча.

### «Барусія»

23 студзеня 2017 года Ісак склаў дагавор з клубам Бундэслігі дортмундскай «Барусіяй», які павінен была дзейнічаць да лета 2022 года. Кошт трансферу не паведамляўся, але, на думку экспертаў, вагаўся каля 9 млн еўра. Перад тым, як падпісаць кантракт з Дортмундам, Ісак адмовіўся ад прапановы мадрыдскага «Рэала». Ісак здабыў свой першы медаль у клубе, калі «Барусія» атрымала перамогу ў розыгрышу Кубка Германіі 2016/17, толькі аднойчы з’явіўшыся на турніры і не патрапіўшы ў склад каманды на фінал. Свой дэбютны гол за нямецкі клуб швед забіў у другім раўндзе Кубка Германіі 2017/18 у пераможным матчы супраць «Магдэбурга» 24 кастрычніка 2017 года. Гульня скончылася перамогай дортмундцаў з лікам 5:0. Не здолеўшы прабіцца ў асноўны склад клуба, Ісак быў вымушаны сысці ў арэнду ў нідэрландскі клуб «Вілем II». 28 лютага 2019 года футбаліст забіў гол у браму АЗ, што дапамагло клубу выйсці ў фінал Кубка Нідэрландаў упершыню з 2005 года. Сам сезон апынуўся для іграка надта шыкоўным, гэта значыць Ісак здолеў адзначыцца 14 галамі ў 18 матчах за нідэрландскі клуб.

### «Рэал Сасьедад»

12 чэрвеня 2019 года Ісак падпісаў пяцігадовую ўгоду з «Рэал Сасьедад» на суму ў 988 тысяч фунтаў стэрлінгаў у год. Адразу ў першым жа матчы швед здолеў забіць гол. У розыгрышы Ла Лігі Ісак забіў свой першы гол 22 верасня 2019 года ў матчы супраць «Эспаньёла», які яго каманда выйграла з лікам 3:1. 6 лютага Ісак забіў два мячы і зрабіў адну галявую перадачу ў чвэрцьфінале Кубка Іспаніі супраць мадрыдскага «Рэала». 9 лютага ён забіў пераможны гол у басконскім дэрбі супраць «Атлетыка» з Більбаа. Разам з клубам Ісак здабыў кубак краіны. А свайго першага хет-трыку футбаліст дамогся 21 лютага 2021 года ў пераможным матчы лігі супраць «Алавеса», стаўшы першым шведскім іграком, які забіў хет-трык у розыгрышы Ла Лігі, з часоў Генры Карльсана, які зрабіў тое ж самае за мадрыдскі «Атлетыка» ў 1949 годзе.

### «Ньюкасл Юнайтэд»

26 жніўня 2022 года перайшоў у англійскі «Ньюкасл Юнайтэд», падпісаўшы доўгатэрміновы кантракт. Сума трансферу не раскрывалася, але згодна з паведамленнямі СМІ склала больш за 70 млн еўра, што робіць трансфер найдаражэйшым у гісторыі англійскага клуба.

Міжнародная кар’ера
-------------------

Ісак быў выкліканы ў зборную Швецыі ў студзені 2017 года на таварыскія матчы супраць Кот-д’Івуара і Славакіі. Ён дэбютаваў супраць Кот-д’Івуара, замяніўшы Пера Фрыка на 62-й хвіліне матча. У матчы супраць зборнай Славакіі Ісак адзначыўся голам на 19-й хвіліне, стаўшы самым маладым бамбардзірам у гісторыі зборнай.

Дасягненні
----------

**«Барусія» Дортмунд**:

* Уладальнік Кубка Германіі: 2017

**«Рэал Сасьедад»**:

* Уладальнік Кубка Іспаніі: 2020

Зноскі
------

1. ↑  Alexander Isak // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  «Jag blir alltid jämförd med Goitom». Sport Bladen.
3. ↑  «Skrev AIK-historia — yngst någonsin». Sport Bladen.
4. ↑  «TV: Supertalangens mål framför PL-scouterna». Fotbollskanalen.
5. ↑  «Talangen förlänger tre år med AIK». Sport Bladen.
6. ↑  «Alexander Isak hyllas: „Kan bli nya Zlatan…"». Expressen.
7. ↑  «Borussia Dortmund sign striker Alexander Isak». Borussia Dortmund.
8. ↑  «Officiellt: Alexander Isak klar för Borussia Dortmund». Fotbollskanalen.
9. ↑  «Bomben: Isak nobbar Real — här är hans val». Sport Bladen.
10. ↑  «Här får Isak göra debut i Dortmund». Sport Bladen.
11. ↑  «SUCCÉN! Alexander Isak målskytt i tyska cupen». Expressen.
12. ↑  «What is Alexander Isak’s Salary Per Week?». Salary Sport.
13. ↑  «Real Sociedad prove they mean business with win at Espanyol». Marca.
14. ↑  «Isak, the boy who rejected Real Madrid, hurt them again with a brace». Marca.
15. ↑  «Alexander Isak tremålsskytt — gjort mål i sex raka ligamatcher». SVT Sport

Спасылкі
--------

* Старонка сайце на UEFA  (англ.)

|  |  |
| --- | --- |
| ⚙️   Тэматычныя сайты | AS.com · BDFA · BDFutbol · ESPNFC.com · eu-football.info (ігрок) · FBref.com · FootballDatabase.eu · Kicker.de · L’Équipe · National Football Teams.com · Soccerbase (ігрок) · Soccerway · svenskfotboll.se · playmarkerstats.com (ігрок) · Transfermarkt (ігрок) · worldfootball.net (ігрок) · Нямецкі футбольны саюз · УЕФА |
| Слоўнікі і энцыклапедыі | Вялікая нарвежская |

| ⛭Зборная Швецыі — Чэмпіянат Еўропы 2020 |
| --- |
| Сцяг Швецыі | 
* 1 Ольсен (б)
* 2 Лустыг
* 3 Ліндэлёф
* 4 Гранквіст
* 5 Бенгтсан
* 6 Аўгустынсан
* 7 С. Ларсан
* 8 Экдаль
* 9 Берг
* 10 Форсберг
* 11 Ісак
* 12 Юнсан (б)
* 13 Свенсан
* 14 Хеландэр
* 15 Сема
* 16 Крафт
* 17 Класан
* 18 Янсан
* 19 Сванберг
* 20 Ольсан
* 21 Кулушэўскі
* 22 Квайсон
* 23 Нордфельт (б)
* 24 Даніэльсан
* 25 Дж. Ларсан
* 26 Каюстэ
* трэнер: Янэ Андэрсан

 |